**VODIČ   
J.P. MEĐUNARODNI AERODROM „SARAJEVO“ D.O.O. SARAJEVO  
ZA PRISTUP INFORMACIJAMA**

sadržaj:

[I UVOD 3](#_Toc500846935)

[II KOJE SE INFORMACIJE MOGU TRAŽITI PODNOŠENJEM ZAHTJEVA ZA SLOBODAN PRISTUP INFORMACIJAMA 3](#_Toc500846936)

[III POSTUPAK PRISTUPA INFORMACIJAMA 4](#_Toc500846937)

[IV PODNOŠENJE PISMENOG ZAHTJEVA 4](#_Toc500846938)

[V ROKOVI ZA ODOBRAVANJE I NAČIN PRISTUPANJA INFORMACIJAMA 5](#_Toc500846939)

[VI RAZLOZI USKRAĆIVANJA INFORMACIJA 5](#_Toc500846940)

[VII TROŠKOVI UMNOŽAVANJA 5](#_Toc500846941)

[VIII OBAVEZA OBJAVLJIVANJA 6](#_Toc500846942)

# UVOD

Vodič za pristup informacijama J.P. Međunarodni aerodrom „SARAJEVO“ d.o.o. Sarajevo (u daljem tekstu: Vodič) treba da pomogne podnositeljima zahtjeva u ostvarivanju prava pristupa informacijama u skladu sa odredbama Zakona o slobodi pristupa informacijama u Federaciji BiH („Službene novine Federacije BiH“ br. 32/01 i 48/11).

Vodič pomaže zainteresiranim da saznaju :

* Koje se informacije mogu tražiti;
* Kako napisati i podnijeti zahtjev za pristup informacijama;
* Procedure i vremenske rokove kojih se J.P. Međunarodni aerodrom „SARAJEVO“ d.o.o. Sarajevo mora pridržavati tokom obrade zahtjeva;
* Pod kojim okolnostima pristup traženoj informaciji može biti uskraćen;
* Kome se, kako i u kojim rokovima podnose prigovori na odluke donešene u skladu sa Zakonom o slobodi pristupa informacijama u Federaciji BiH (u daljem tekstu:Zakon);
* Ko su ovlaštene osobe za informiranje, kontakt telefon, odnosno e-mail na koji se podnositelj zahtjeva može obratiti kako bi se olakšao pristup informacijama;
* Visina troškova umnožavanja traženih informacija.

Vodič također sadrži jedinstveni folmular zahtjeva za pristup informacijama.

Ovaj Vodič i formular zahtjeva za pristup informacijama je moguće dobiti kao besplatan primjerak u J.P. Međunarodni aerodrom „SARAJEVO“ d.o.o. Sarajevo (u daljem tekstu: Društvo) u Odjelu protokola ili na web stranici Društva ([www.sia.ba](http://www.sia.ba)).

Korisnici Vodiča mogu davati preporuke i sugestije koje bi doprinijele poboljšanju njegovog slijedećeg izdanja.

# KOJE SE INFORMACIJE MOGU TRAŽITI PODNOŠENJEM ZAHTJEVA ZA SLOBODAN PRISTUP INFORMACIJAMA

Zakon garantira pravo pristupa informacijama koje su pod kontrolom Društva svakom fizičkom i pravnom licu, osim u iznimnim okolnostima utvrđenim Zakonom, kada Društvo može, u cijelosti ili djelimično, uskratiti odgovor.

Odgovor može biti uskraćen u slučajevima kada se pitanje odnosi na:

* djelokrug Društva a tiče se interesa odbrane i sigurnosti, zaštite javne sigurnosti, sprječavanja i otkrivanja kriminala i zaštite postupka donošenja odluka u Društvu (što ne obuhvata činjenične, statističke, znanstvene ili tehničke informacije), kada Društvo utvrdi da se priopćavanjem informacije može osnovano očekivati izazivanje značajne štete za legitimne ciljeve Federacije BiH (član 6. Zakona);
* povjerljive informacije, kada je Društvo dužno da, bez odlaganja, obavijesti treću stranu o pojedinostima zahtjeva. Ukoliko treća strana u roku od 15 dana ne obavijesti Društvo da je informacija povjerljiva i obrazloži zbog čega bi njenim saopštavanjem mogla nastupiti šteta, Društvo će objaviti traženu informaciju (Član 7. Zakona);
* zaštitu privatnosti, Društvo neće priopćiti traženu informaciju, ukoliko osnovano utvrdi da informacija uključuje lične interese koji se odnose na privatnost trećeg lica (Član 8. Zakona).

Osim navedenih izuzeća, odgovor na zahtjev se može uskratiti u skladu sa odredbama Zakona o zaštiti ličnih podataka i Zakona o zaštiti tajnih podataka.

Podnosilac zahtjeva može pristupati samo onim informacijama za koje je Društvo kontrolor, a ne obrađivač u skladu sa ugovorom, osim u slučaju postojanja javnog interesa, odobrenja treće strane, nosioca podataka ili na osnovu zakonskih odredbi.

# POSTUPAK PRISTUPA INFORMACIJAMA

Zahtjev za pristup informacijama mora se uputiti u pisanoj formi. Zahtjev se upućuje na adresu:

**J.P. Međunarodni aerodrom „Sarajevo" d.o.o. Sarajevo – Kabinet direktora**

**Ul. Kurta Schorka 36.**

**71210 Ilidža, Sarajevo**

Zahtjev se može dostaviti i elektroničkom poštom na adresu [direkcija@sarajevo-airport.ba](mailto:info@sarajevo-airport.ba), kao i putem faksa na broj: 033 289 201.

Zahtjev se podnosi na jednom od službenih jezika u Bosni i Hercegovini.

Ovlašteni Službenik za informisanje, u smislu Zakona o slobodi pristupa informacijama u Federaciji BiH, je šef Kabineta direktora Društva na adresi Kurta Schorka 36. Sarajevo, kontakt telefon 033 289 203.

# PODNOŠENJE PISMENOG ZAHTJEVA

U pismenom zahtjevu za pristup informacijama, podnosilac mora navesti:

* Naziv pravnog lica kojem se obraća, s naznakom da se zahtjev upućuje licu ovlaštenom za informiranje;
* Što šire obrazloženje informacija koje se traže;
* Potreban broj kopija tražene informacije i
* Ime i prezime i adresu osobe koja podnosi zahtjev.

Ako zahtjev nije podnesen u propisanoj formi i ne sadrži podatke koji mogu identifikovati traženu informaciju, Društvo će u roku od osam dana od dana zaprimanja zahtjeva, pismenim putem obavijestiti podnosioca zahtjeva da njegov zahtjev ne može biti obrađen iz navedenih razloga.

U slučaju da Društvo ne raspolaže traženim informacijama, kao i u slučaju da nema pristup traženoj informaciji, u roku od osam dana od dana prijema, zahtjev će proslijediti javnom organu ili pravnom licu koje može po tom zahtjevu postupiti, o čemu pismeno obavještava podnosioca zahtjeva.

Kada se u zahtjevu traži pristup informaciji koja, prema Zakonu, može biti izuzeta od saopćavanja, cijenit će se da li je njeno objavljivanje (u cjelosti ili djelimično), u javnom interesu.

# ROKOVI ZA ODOBRAVANJE I NAČIN PRISTUPANJA INFORMACIJAMA

Društvo je dužno da obavijesti podnosioca zahtjeva da li mu je pristup informacijama odobren ili odbijen u roku od 15 dana od dana zaprimanja zahtjeva.

Ovaj rok može biti dužu u slučaju:

* kada je prethodno potrebno dobiti izjašnjenje treće strane o saglasnosti za objavljivanje informacije koja sadrži povjerljive komercijalne interese,
* kada je Društvo dužno obavijestiti treću stranu da će, zbog postojanja javnog interesa, ipak saopćiti informaciju koja je Zakonom utvrđena kao izuzetak od saopćavanja.

Podnosilac zahtjeva se mora obavještavati o svim radnjama i razlozima produženja roka.

Kada Društvo odobri pristup traženim informacijama u cijelosti ili djelimično, o tome rješenjem obavještava podnosioca zahtjeva u roku od 15 dana od dana podnošenja zahtjeva. Rješenjem se utvrđuje mogućnost ličnog pristupa i uvida u informacije u prostorijama Društva u vrijeme koje odgovara podnosiocu zahtjeva i zaposlenom osoblju. Ako je informacija kraća od deset strana, Društvo će dostaviti informaciju u pisanoj formi podnosiocu zahtjeva, bez naknade troškova.

Ako je informacija duža od deset strana Društvo obavještava podnosioca zahtjeva o mogućnosti da dobije kopiju tražene informacije, nakon izvršene uplate naknade troškova umnožavanja.

# RAZLOZI USKRAĆIVANJA INFORMACIJA

Kad Društvo odbije pristup traženoj informaciji (u cjelosti ili djelimično) o tome će rješenjem u roku od 15 dana od dana podnošenja zahtjeva obavijestiti podnosioca zahtjeva.

Društvo je dužno da u rješenju navede razloge za odbijanje zahtjeva kao i dati uputu podnosiocu zahtjeva kome se može žaliti.

U rješenju kojim se odbija pristup informaciji (u cjelosti ili djelimično) Društvo je dužno navesti:

* pouku o pravu na žalbu;
* naziv i adresu organa kojem se žalba podnosi;
* rok za podnošenje žalbe i
* uputu za obraćanje ombudsmenu i kako to učiniti.

Rokovi za ulaganje žalbi precizno su definirani i strogo formalni te njihovim propuštanjem podnosilac zahtjeva rizikuje gubitak prava na podnošenje žalbe.

# TROŠKOVI UMNOŽAVANJA

U skladu sa Zakonom, Društvo ne naplaćuje naknadu za podnesene zahtjeve, rješenja ili obavještenja. Društvo naplaćuje isključivo troškove umnožavanja. Prvih deset stranica pisanog teksta tražene informacije je besplatno, a svaka naredna stranica naplaćuje se po 0,50 KM.

Ukoliko podnositelj zahtjeva želi traženu informaciju snimljenu na CD-u, u tom slučaju se naplaćuje 5,0 KM po komadu.

# OBAVEZA OBJAVLJIVANJA

Ovaj Vodič će biti objavljen na WEB stranici Društva.

Broj:\_\_\_\_\_\_\_\_\_\_\_

Datum: 09.01.2018.

D I R E K T O R

\_\_\_\_\_\_\_\_\_\_\_\_\_\_\_\_\_\_

Armin Kajmaković

**ZAHTJEV**

za slobodan pristup informacijama u J.P. Međunarodni aerodrom „SARAJEVO“ d.o.o. Sarajevo, Kurta Schorka 36. 71210 Ilidža, Sarajevo

**Popunjava podnosilac u ime pravnog lica**

|  |
| --- |
| Naziv pravnog lica:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  Adresa:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_broj tel/mob\_\_\_\_\_\_\_\_\_\_\_\_\_\_\_\_\_\_\_\_\_\_  E-mail:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  Ime i prezime kontakt osobe u pravnom licu:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  Funkcija koju osoba obavlja u pravnom licu:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |

**Popunjava podnosilac kao fizička osoba u svoje ime:**

|  |
| --- |
| Ime (ime roditelja) prezime:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  Adresa stanovanja:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_Mjesto:\_\_\_\_\_\_\_\_\_\_\_\_\_\_\_\_\_\_\_\_  broj tel/mob\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_E-mail:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |

**PREDMET: ZAHTJEV ZA PRISTUP INFORMACIJAMA**

Na osnovu Zakona o slobodi pristupa informacijama u BIH tražim da mi omogućite pristup slijedećim informacijama (navesti detaljno i precizno informacije koje se traže, vrstu, naziv dokumenta, datum njegovog nastanka, autor, adresant ili drugi detalji):

Datum:\_\_\_\_\_\_\_\_\_\_\_\_\_20\_\_\_\_ Vlastoručni potpis

podnosioca

\_\_\_\_\_\_\_\_\_\_\_\_\_\_\_\_\_\_\_